Som udgangspunkt anbefaler NEFOS at fortælle så meget til venner og familie, som de alligevel vil finde frem til ved egen hjælp. Hvis der har været en ambulance, er det naturligt at naboer undrer sig og vil være bekymrede. Generelt sagt: hvis ikke det kan skjules, så er det bedre at være åben omkring det. Det kan være en god ide at rådføre sig med en behandler om, hvad der skal fortælles.